Giedrius Mackevičius

Giedrius Mackevičius (1945 m. gegužės 18 d. Grybėnai, Dūkšto valsčius – 2008 m. sausio 13 d. Maskva, palaidotas Grybėnuose) – Lietuvos teatro aktorius, režisierius, dramaturgas, choreografas, pedagogas. Sūnus – Rusijos televizijos žurnalistas Ernestas Mackevičius.
miniatiūra|180px|right|Koplytstulpis ant G. Mackevičiaus kapo Grybėnuose

 Biografija 
1967 m. su pagyrimu baigė biochemiją Vilniaus universitete ir tapo Jaunimo teatro aktoriumi. 1967–1972 m. vaidino M. Tenisono pantomimos trupėje, kuri nuo 1967 m. veikė Vilniuje, vėliau Kauno Kauno profsąjungų kultūros rūmuose. 1973 m. Maskvoje įkūrė Plastinės dramos teatrą (veikė iki 1990 m.). 1977 m. baigė režisūrą A. Lunačiarskio teatro meno institute Maskvoje, M. Knebel mokinys, dėstė institute. 1992 m. įkūrė Giedriaus Mackevičiaus teatrą „Oktaedra“.

Palaidotas Grybėnų kapinėse, Ignalinos rajone. Antkapiniame koplytstulpyje išdrožtas įrašas pagal M.Martinaičio eiles: „Jeigu aš medis, kurį kada nors nukirs, iš manęs nedarykite gardų, nesupjaukite malkoms. Iš manęs padarykite lieptą per upę, duris ar slenkstį, ties kuriuo pasisveikina. M. Martinaitis“.Nemirtinga citata asmenybeirknyga.kvb.lt 

 Kūryba 
Pastatė operos, baleto, dramos spektaklių, parašė daugiau kaip 30 scenarijų ir libretų. Sukūrė plastinės dramos žanrą, vizualiuose, ekspresyviuose spektakliuose atsisakyta kalbėjimo, naudoti šokio, pantomimos, akrobatikos, klounados elementai, dailės, skulptūros žanrinė specifika, būdinga muzikos, spalvų, šviesų, estetinių kanonų sintezė.

2018 m. išleista pirmoji knyga lietuvių kalba apie G. Mackevičių.MS Infotekos knygų ketvirtadienyje - Giedrius Mackevičius (1945–2008) ir jo Teatras menuspaustuve.lt

Svarbesni plastinės dramos spektakliai:
 Nugalėjimas, 1975 m., apie Mikelandželą
 Choakino Murjetos žvaigždė ir mirtis, 1976 m., pagal P. Nerudą
 Pūga, 1977 m., pagal A. Bloko poemą „Dvylika“
 Metų laikai, 1979 m., pagal H. Kr. Anderseno pasakas
 Aukso vilnos spindesys, 1980 m., antikos mitologijos motyvais
 Raudonasis žirgas, 1981 m., XIX a. pab. – XX a. pr. modernistinės dailės motyvais
 Geltonas garsas, 1983 m., pagal V. Kandinskio scenarijų ir A. Šnitkės muziką
 Ilga kaip šimtmečiai diena, 1984 m., pagal Č. Aitmatovą
 Sodas, 1985 m., pagal A. Rekašiaus muziką, S. Krasausko grafikos motyvais
 Labirintai, 1989 m., pagal A. Šnitkės muziką
 Septyni tango iki Amžinybės, 1991 m.
 Koliažas 2, 1991 m.
 Ydų slenkstis, 1992 m.

Baletai:
 Giesmių giesmė, 1993 m., Biblijos motyvais
 Spalvų liūdesys, 1994 m., pagal V. Kandinskio spalvų teoriją
 Ir sudužęs veidrodis,1995 m., apie I. Dunkan
 Niekas nepamiršta, 1996 m.

 Literatūra 
 Giedrius Mackevičius (1945–2008) ir jo Teatras: teatro novatorius, sukūręs plastinės dramos žanrą / [sud. Liucija Armonaitė]. Vilnius: Lietuvos teatro, muzikos ir kino muziejus, 2018. ISBN 978-9955-9660-9-8.

 Nuorodos 
 Žmogus iš Renesanso (rusų kalba)

 Šaltiniai 

Kategorija:Lietuvos aktoriai
Kategorija:Lietuvos teatro režisieriai
Kategorija:Rusijos teatro režisieriai
Kategorija:Pantomimos režisieriai
Kategorija:Lietuvos pantomimos režisieriai